Кабылов Тойчубек Бегмуратович


Өмүр баян

Кабылов Тойчубек Бегмуратович 1969-жылы 31-майда Ош областынын Алай районуна караштуу Кабылан -Көл айылында  туулган.1986-жылы аталган  районго караштуу мектепти бүтүрүп,1987-1989-жж. советтик армиянын катарында кызмат кылган.

1991-жылы  Ош мамлекеттик университетинин чет тилдер факультетине кирип аны 1996-жылы ийгиликтүү аяктаган. Эмгек жолун өзү бүткөн чет тилдер факультетинде мугалим болуп иштөө менен баштаган. 1998-жылдан тартып орус филологиясы факультетинин  чет тилдер жана маданий аралык коммуникациялар кафедрасында окутуучу, улук окутуучу болуп иштеп келген.

Эмгек жолу
2001-2003-жылдары Пакистандын Карачи шаарындагы Ага Хан университетинен 2 жылдык  магистратурасын аяктап, 2003-жылы Америка Кошмо Штатынын Бостон шаарындагы Гарвард университетинен стажировкадан өтүп келген.

2005-2010-жж. орус филологиясы факультетинин чет тилдер жана маданий аралык коммуникациялар  кафедрасынын башчысы болуп иштеген. 
2010-2013-жж. аталган факультетте декандын илим иштери жана эл аралык байланыш боюнча орун басары кызматын аркалаган. 
2014-жылдан ушул мезгилге чейин дүйнөлүк тилдер жана маданият факультетинин "Немис тили" кафедрасынын башчысы кызматын аткарып келет.

Сыйлыктары
Окутуудагы, тарбиялоодогу жана коомдук иштердеги жетишкендиктери үчүн 2007,2010-жылдары ОшМУнун Ардак грамотасы,2012-жылы Ош шаарынын мэриясынын Ардак грамоталары менен сыйланган.

Үй-бүлөсү
 кыргызстан
Окумуштуулар